Държавен вестник, бр. 23, 2018 г., стр. 52

СТР.  52	
Д Ъ Р Ж А В Е Н  В Е С Т Н И К 	
БРОЙ  23
 Към буква „а“ спадат хроничните заболявания на един или повече синуси, които са лекувани включително и оперативно, 
безуспешно и са усложнени с полипи, фистули, остеомиелити, орбитални или интракраниални усложнения. По гр. 1, 2 и 5 
са негодни; по графи 3 – 4 решението по годността по чл. 7.  Да се освободи от работа при студ и влага за срок от 6 месеца.
 Към буква „б“ се отнасят онези хронични заболявания на един или повече синуси, които не сe съпровождат с посочените 
в буква „а“ усложнения. При наличие на Rо-данни за пристенно засенчване на синусите; полип (киста) в синуса и без 
клинични изяви, освидетелстваните са годни по всички графи. 
 В случаите,  когато е проведено  лечение, включващо – пункция на максиларния синус, ендоскопска хирургия или 
операция на синусите по Калдвел-Люк или Бек, задължитеилно се назначава Ринометрия, Тимпанометрия, Барофункцията 
в БК- 5000 м при скорост на спускане – 25 м/с (за всички родове войски). При нормални резултати от тези изследвания 
освидетелстваните са годни по всички графи.
 Изследването на носа и носната преграда включва анамнеза, статус, олфактометрия и по показания: Rо-графия на 
околоносните кухини, ринометрия.
J34.2	
Девиация на носната преграда 
J34.3 Хипертрофия на носните раковини
По буква „а“  гр. 1 – 2  са негодни до провеждане на успешно оперативно лечение; по гр. 3 – 5 решението по годността по 
чл. 7. 
По буква „б“ са годни по всички графи.
J38 Болести на гласните врьзки и ларинкса  
По гр. 1 – 2 са негодни; по гр. 3 – 5 – решението по годността по чл. 7. (при проведено успешно лечение- отсъствие на 
нарушение в дишането и говора, са годни)
J38.6 Стеноза на ларинкса 
По гр. 1, 2, 3 и 5 са негодни.
По гр. 4 – решението по годността по чл. 7. (годността се решава в индивидуален порядък, след проведено лечение и 
дифицит в говора и дишането, освидетелстваните са негодни).
Хронични болести на долните дихателни пътища (J40-J47)
Тук спадат: бронхит, неуточнен като остър или  хроничен, хроничен бронхит,  емфизем и хронична обструктивна 
белодробна болест.
Решенията са дадени в табличната част.
J45 Астма
Доказването на бронхиалната астма става само в специализирано лечебно заведение. За доказване на бронхиалната 
астма в клинични условия се имат предвид анамнезата за пристъпно протичане на болестта, физикалният статус (сухи 
хрипове, удължено издишване и др.) и функционалното изследване на дишането (спирометрия, плетизмография, 
бронхопровокационни и бронходилататорни тестове). При доказана бронхиална астма независимо от тежестта 
(интермитентна, лека,  средно тежка и тежка) по графи 1 и 2 решението е негоден.
 Решенията са дадени в табличната част.
J47 Бронхектатична болест
За нуждите на военномедицинската експертиза бронхиектазиите трябва да бъдат доказани в специализирано лечебно 
заведение. 
Решенията са дадени в табличната част.
Болести на белия дроб, причинени от външни агенти (J60-J70) 
Тук спадат: пневмокониози; хиперсезитивен пневмонит, предизвикан от органична прах; респираторни състояния, 
причинени от вдишване на химични вещества, газове, дим и пари; пневмонит, причинен от твърди вещества и течности и 
други.
Решенията са дадени в табличната част.
Други  респираторни болести, увреждащи главно интерстициалната тъкан (J80-J84)
Тук спадат: синдром на респираторно разстройство (дисстрес) при възрастни, белодробен оток, белодробна еузинофилия 
и други. 
Решенията са дадени в табличната част.
Гнойни и некротични състояния на долните дихателни пътища (J85-J86)
Тук спадат: абсцес на белия дроб и медиастинума и пиоторакс.
Решенията са дадени в табличната част.
Други болести на плеврата (J90-J94)
Тук спадат: плеврален излив, плеврално срастване и други.
Решенията са дадени в табличната част.
J93 Пневмоторакс
След преживян спонтанен пневмоторакс независимо от давността, със или без торакостомия, освидетелстваните подлежат 
на КТ изследване на белите дробове. При наличие на единични були или булозен емфизем са негодни по графи 1 и 2, а 
по останалите графи подлежат на оперативно лечение – атипична резекция с апикална плевректомия или булектомия с 
апикална плевректомия. При добър следоперативен резултат са годни по всички графи.
Други болести на дихателната система (J95-J99)
Решенията са дадени в табличната част.
Клас XI. Болести на храносмилателната система (K00-K93)
Болести на устната кухина, слюнчените жлези и челюстите (K00-K14)
Тук спадат: смущения в развитието и никненето на зъбите; болести на твърдите зъбни тъкани; болести на зъбната пулпа и 
периапикалните тъкани; болести на венците и пародонта; челюстно-лицеви аномалии, включително неправилна захапка; 
други заболявания, засягащи зъбите и пародонта; болести на челюстите; болести на слюнчените жлези; болести на меките 
тъкани на устата, болести на езика.